
A RECQL4-hez köthető emberi betegségek modellezése zebrahalon

A munkám során a RECQL4 helikázzal foglalkoztam. Ez a fehérje részt vesz a DNS hibajavításban, rekombinációban és replikációban, és a mitokondriális genom fenntartásában is. A CRISPR/Cas9 rendszer segítségével több recql4 mutáns allélt generáltunk zebrahalban (Danio rerio), és megkezdtük a feltérképezésüket. Eredményeim azt mutatják, hogy a recql4 mutánsok egyedi morfológiai elváltozásokat mutatnak, csökkent mozgási képességeik vannak és alacsonyabb a várható élethosszuk.



